**ЗАПОВЕД**



На основание чл. 10, ал. 1, т. 1 от Закона за държавната финансова инспекция и чл. 15а, ал. 3 от Закона за достъп до обществена информация

**НАРЕЖДАМ:**

1. Утвърждавам списък на основните категории информация, подлежаща на публикуване през 2023 г. в интернет за сферата на дейност на Агенцията за държавна финансова инспекция, приложение към настоящата заповед.
2. Списъкът по т. 1 да се публикува на интернет страницата на агенцията www.adfi.minfm.bg.
3. Организацията по публикуване и актуализиране на информацията на интернет страницата на Агенцията за държавна финансова инспекция възлагам на началника на отдел „Информационно обслужване и комуникация“.
4. Контрола по изпълнението на заповедта възлагам на главния секретар на Агенцията за държавна финансова инспекция.
5. Заповедта да се доведе до знание на главния секретар на АДФИ, директорите на дирекции и служителя по сигурността на информацията за сведение и изпълнение.

Приложение: Списък на основните категории информация, подлежаща на публикуване през 2023 г. в интернет за сферата на дейност на Агенцията за държавна финансова инспекция.



**СПИСЪК**

**на основните категории информация, подлежаща на публикуване през 2023 г.**

1. Информация за мисията и визията, описание на дейността, структура и история на Агенцията за държавна финансова инспекция (АДФИ);

2. Информация за ръководството на агенцията, както и за функциите и отговорностите на администрацията;

3. Новини и събития, свързани с дейността на АДФИ;

4. Нормативна уредба и проекти на нормативни актове;

5. Документи по Закона за защита на класифицираната информация;

6. Резултати от приключили финансови инспекции по тримесечия, както и описание и разяснение на информацията, свързана с тях (чл. 10, ал. 10 от ЗДФИ);

7. Доклади от извършени проверки по Закона за енергетиката (чл. 80а, ал. 15 от ЗЕ) при съблюдаване на предприетите от проверяваните дружества мерки за опазване на информация, защитена със закон;

8. Годишен отчет за дейността на АДФИ и списък на обектите, в които органите на агенцията са извършили финансови инспекции;

9. Списък на вещите лица, утвърден на основание чл. 9, т. 9 от Правилника за прилагане наЗакона за държавната финансова инспекция;

10. Антикорупционен план, отчет и вътрешни правила за приемане и разглеждане на сигнали за корупция;

11. Документи за защита на личните данни;

12. Информация за електронни административни услуги;

13. Ръководства, инструкции и споразумения за осъществяване на сътрудничество, взаимодействие и обмен на информация между АДФИ и други държавни органи;

14. Стратегически и оперативни планове, ежегодни цели на администрацията и отчет на изпълнението им;

15. Декларации на служителите на АДФИ по Закона за противодействие на корупцията и за отнемане на незаконно придобитото имущество;

16. Информация за упражняването на правото на достъп до обществена информация от гражданите и документите, регламентиращи достъпа до обществена информация;

17. Годишен отчет за постъпилите заявления за достъп до обществена информация;

18. Информация, предоставена повече от три пъти по реда на глава трета на ЗДОИ;

19. Бюджет на АДФИ в таблична форма и в програмен формат с утвърдените целеви и стойностни показатели;

20. Отчет за касовото изпълнение на бюджета (месечен, тримесечен) и годишен финансов отчет на агенцията;

21. Отчет за изпълнение на програмния бюджет на АДФИ в таблична форма по целеви и стойностни показатели;

22. Информация за плащанията по бюджета — плащанията в СЕБРА по дати по код за вид плащане;

23. Информацията, определена за публикуване в Профила на купувача съгласно Закона за обществените поръчки чрез ЦАИС ЕОП;

24. Обявления за провеждане на търгове и събиране на оферти за извършване на определени разходи;

25. Обявления за конкурси за държавни служители;

26. Информация за Булстат на АДФИ и банковите сметки, по които се извършват преводи (транзитна и депозитна сметка).

**Съкращения:**

АДФИ - Агенция за държавна финансова инспекция

ЗДФИ - Закон за държавната финансова инспекция

ЗЕ - Закон за енергетиката

ЗДОИ - Закон за достъп до обществена информация

СЕБРА - Система за електронни бюджетни разплащания

ЦАИС ЕОП - Централизирана автоматизирана информационна система за електронни обществени поръчки

**Публикуваната информация е във формат: HTML, PDF, MS Word**